V niečom treba pokračovať napriek nepriazni počasia či doby.‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌

Otvoriť v prehliadači
Nevieme, ako to cítite vy, ale nám sa zdá, že sa deje niekoľko protichodných pohybov. Veľa sa toho ničí, ale veľa nového vzniká. Premýšľame, čo všetko sa dá ubrániť a čo je potrebné skúsiť znova, čo sa dá opraviť a čoho sa treba vzdať. V niečom treba pokračovať napriek nepriazni počasia či doby. Včera sme po Veľkej noci znova otvorili. Otvárame pravidelne už desiatky rokov a budeme otvárať, kým k nám budete chodiť.
## U nás v kníhkupectve
Vznikol napríklad Veľký knižný týždeň. Šesť malých slovenských vydavateľstiev sa spojilo, aby vám počas jedného aprílového týždňa priniesli kolekciu desiatich rôznorodých a hodnotných kníh. Aj v náročných časoch nám záleží na tom, aby na Slovensku vychádzala kvalitná beletria. Všetky knižné novinky z Veľkého knižného týždňa nájdete u nás v kníhkupectve postupne od 10. do 17. apríla 2026 alebo tu.
Zatiaľ čo vy k nám chodíte, my v kníhkupectve objednávame knihy, píšeme vám o nich a ukladáme ich na pulty a do políc. Občas pre vás pripravíme špeciálny výber a urobíme tematický výklad. Napríklad dnes, keďže je medzinárodný deň Rómov a Rómok, sme pripravili výber rómskej literatúry a pred pár dňami sme aktualizovali výber japonských kníh a kníh o Japonsku.
Minulý týždeň u nás boli Ján Púček a Jana Wernerová, ktorí nám podpísali pár svojich nových kníh. Máme ich pri pokladni medzi ostatnými podpísanými titulmi. Kolotočárka Jany Wernerovej je treťou novinkou vydavateľstva Artforum v tomto roku. Ide o silný autobiografický vhľad do života dievčatka, ktoré vyrastá v marginalizovanej kolotočiarskej rodine v Československu. Je to kniha o dôležitosti solidarity a odolnosti v ťažkých časoch, o svete drobných ľudských radostí aj nespravodlivosti.
Okrem čítania budeme knihy aj počítať. V najbližšiu sobotu 11. 4. 2026 budeme mať zatvorené kvôli inventúre. V nedeľu doupratujeme a v pondelok pre vás znova otvoríme.
Zajtra, 9. 4. o 10:00, vás pozývame na čítanie s Miriam. Budeme čítať o bobrici Betty, ktorá je konečne dosť veľká na to, aby si postavila vlastnú hrádzu. Ide jej to fantasticky! Až na to, že tým spôsobí katastrofu – voda z hrádze zaplaví domčeky ostatných zvierat. Nuž, ešteže existujú nové začiatky a druhé pokusy. FB event: fb.me A večer o 18:00 vás pozývame k nám do kaviarne na koncert dvoch hudobníčok Kristíny Prableskovej a Evy Miškovičovej.
A na záver ešte výber zo stránky Medziknihami: Pieseň, ktorá otvára rany: od Beatles k Murakamimu. Opäť sa ukazuje, že to podstatné – hľadanie lásky a životnej cesty – je od detailov nezávislé. „Závadná" česká literatúra: Knihy označené za škodlivé, písané pre zisk alebo z politického presvedčenia, majú teraz svoju vlastnú edíciu. Ako dlho už svetu vládnu „vylízané mozgy“? Kolotočárka: Prináša intímne a otvorené svedectvo o detstve prežitom uprostred marginalizovanej komunity v Československu.
Tešíme sa na vás u nás v kníhkupectve.
❤️ Artforum
Kozia 611/20, 811 03, Bratislava
Tento e-mail sme vám poslali, pretože ste sa prihlásili k odberu newslettru alebo ste u nás nakúpili. Chcete sa odhlásiť? Ak naopak poznáte niekoho, kto by chcel dostávať správy o dobrých knihách, do odberu newslettra sa môže prihlásiť na tomto linku.